'Niks fout met oord se heining' – ATKV | Maroela Media
Argieffoto van die ATKV-Buffelspoort ter illustrasie. (Foto: ATKV-Buffelspoort/Facebook)
Die bestuur van die ATKV-Buffelspoort buite Rustenburg sê die oord se omheining is ná die onlangse moord op Johannes Nicolaas Brits opnuut nagegaan en geen skade is opgemerk nie.
"Geen drade is geknip nie en elektrifisering van alle sones by die oord is in 'n goeie werkende toestand."
Bykomende sekerheidswagte sal nietemin aangestel word om die oord te patrolleer terwyl die veiligheidsmaatreëls van ATKV-oorde landswyd nagegaan sal word indien nodig.
Dít volg nadat Brits Donderdag in die vroeë oggendure in 'n chalet by die ATKV-Buffelspoort doodgeskiet is. Brits en sy familiegroep het in een van die chalets by die oord tuisgegaan toe drie verdagtes by die chalet ingebreek het.
Die bestuur sê nou nóg bykomende stappe kan moontlik gedoen word na gelang van die polisie se ondersoek.
Maroela Media het vroeër berig Brits het uit die bed opgestaan toe sy suster by sy kamer instorm nadat rowers by die chalet ingebars het. Hy is toe verskeie kere raakgeskiet.
Dit kan by enige oord gebeur, nêrens is niemand meer van sy lewe en veiligheid verseker nie. Hul kan elke 5 tree 'n wag plaas en nogsteeds sal misdaad seëvier. Geen oord bestuur kan verantwoordelik gehou word vir misdade van geskapenes nie. Net so gebeur dit daagliks regoor die land.
Hoekom het hulle hom geskiet?
Hy was ongewapen, en sekerlik nie een eens heeltemal wakker nie.
Ek is baie kwaad hieroor.
Nou hoekom was daar mense binne, as die elektriese omheining nie beskadig is nie? Hoe en wie het hulle ingelaat? Of is dit inwoners van die oord?